《同程季予游李雷锋和张仁溥》
宋代·吴泳

顽云不雨风称雄，扫花晚坐蓬莱宫。
幅巾野服才相逢，华茵解下金线狨。
人道青田双鹤、平舆二龙，笑揖群彦时一中。
百寮之山直丛丛，回廊窈窕庭阴浓。
园禽语变春事空，水花色静天机融。
归来笑傲掀短篷，溪澄月白闻笙鸿。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。